Gedigte in McGregor 2017 – Roekeloos
Gepubliseer deurRoekeloos	 07/07/2017 11/07/2017 Los kommentaar op Gedigte in McGregor 2017
Alle paaie lei binnekort weer na die mooie plattelandse dorpie McGregor, vir alle liefhebbers van die woordkuns. Die vyfde jaarlikse Gedigte in McGregor naweek vind vanjaar vanaf 25 – 27 Augustus 2017 plaas. Vanjaar is daar meer as 90 aanbiedinge en die program sorg vir `n heerlike mengelmoes van bekende, asook nuwe, vars jong stemme in Afrikaans, Engels en Xhosa.
foto en kunswerk: Edna Fourie / Dani`s Photos
Gepubliseer deurRoekeloos 07/07/2017 11/07/2017 Gepubliseer inGedigteSleutelwoorde: Ashley Dowds, Daniël Hugo, Diana Ferrus, Edna Fourie, Fanie Olivier, Ha Man!, Hermien de Vos, Hugh Hodge, Johan Myburg, Kobus Moolman, Koos Kombuis, Koos van der Merwe, Lara Kirsten, Lerato Sibanda, Lungiswa Nyatyowa, Mavis Vermaak, McGregor, McGregor Gedigtefees, Nic de Jager, Philip de Vos, Pieter Fourie, Wendy Woodward Antonet se geselshoekie | Hier kan ons sommer net real en prakties wees oor Christenskap
Ons moes gister vir Rex weggee. Die nuwe huis waarheen ons trek, is in ‘n sekuriteitskompleks en die erf baie kleiner. Dit sal nie regverdig wees om ‘n German Shepherd in ‘n kleiner area aan te hou nie. Ons harte was maar seer.
Die lewe bestaan maar uit groet en ontmoet. Ons moes groet en Rex moes sy nuwe mense ontmoet.
Kyk net hoe gelukkig is Rex by sy nuwe huis!
Die woord “Vader” beteken: skepper, versorger, beskermer, verdediger, ondersteuner en aanmoediger. Dink bietjie aan jou pa. Sal jy sê dat hy al hierdie eienskappe (gehad) het?
Meeste vrouens wat met my kom gesels oor huweliksprobleme en probleme met die “eks”, vertel dat hulle mans nie onderhoud vir die kinders betaal nie en byna nooit die kinders sien nie. Pa’s is veronderstel om vir ons hier op aarde ŉ voorbeeld te wees van hoe God die Vader is. Geen wonder dat al hoe minder mense God beleef as ŉ liefdevolle en getroue Vader nie.
Jesus het die woord “Vader” 189 keer gebruik toe Hy hier op aarde was. Jesus was die perfekte Seun en sy pa die perfekte Vader. Ai, as ons maar net almal hierdie voorbeeld kon volg…
Altyd baie om voor dankbaar te wees
Dit voel of daar meer lelik as mooi in die wêreld is. Meer om oor te worry as om oor gerus te voel. Dankie tog dat God altyd net goed is. Hy verander NOOIT (Maleagi 3:6). Maak nie saak wat in jou lewe aangaan nie, jy kan altyd vir God dankie sê vir die volgende:
Dat Hy regverdig is (Psalm 7:18)
Vir Sy goedheid en troue liefde, wat nooit sal ophou nie (Psalm 100 :4 en 5)
Dat die Vader jou gebede verhoor (Johannes 11:41)
Dat Jesus ons uit ‘n doodsbestaan verlos het (Romeine 7:24 en 25)
Vir die genade waarmee Hy ons oorlaai omdat ons met Jesus verenig is (1 Korintiërs 1:4)
Vir die oorwinning wat ons in Jesus Christus het (1 Korintiërs 15:57)
Dat Hy ons die krag gee en ons vertrou om in Sy diens te werk (1 Timoteus 1:12)
Dit is goed om die Here te dank – Psalm 92:1
Christene en besigheid
Ons het ons huis verkoop. Een van die goed wat ons by die prokureurs moet indien is ŉ sertifikaat vir die elektriese heining. Ons gebruik dieselfde ou al vir ŉ paar jaar om hierdie heining reg te maak. Sedert 27 Augustus moes hy ŉ paar keer uitkom om probleme uit te sorteer en die heining op standaard te kry vir die sertifikaat. Saterdag het hy ŉ nuwe probleem ontdek en kwoteer ons R1500 om dit reg te maak. Die parte kos R675.99 en sy diens (labour) is R824.01. Ek was sommer vies. ŉ Spesifieke taak moet tog seker altyd ŉ spesifieke bedrag kos? Die bedrag is mos gekook om ŉ totaal van R1500 te gee? Wat my regtig teleurstel is eerstens dat ons in die laaste maand al R8780 aan hom moes betaal om die heining op standaard te kry, en tweedens dat die ou elke dag Bybelversies op Whatsapp stuur. Sekerlik behoort Christene nie mense so uit te buit nie?
by antonetb	1 Comment
Wat gaan jy agterlaat?
Die plafon van my studeerkamer het uitgeval. Wat ŉ gemors! Omdat ons binnekort na ŉ nuwe huis toe gaan trek, het ek die laaste paar dae sommer alles skoongemaak en in bokse gepak. Natuurlik was daar ŉ hele klomp goed wat lankal weggegooi moes word. Ek moes deur honderde CD’s, DVD’s en boeke gaan. Ek kon nie help om te dink dat al die goed wat vir my so kosbaar is, vir niemand anders iets beteken nie. As ek vandag sou doodgaan, wat los ek hier agter? Is dit iets wat ŉ verskil in ander mense se lewens gemaak het? Los ek iets met ewigheidswaarde agter, of net goed wat in die groot swart asblik gaan beland? Hmmm, wat gaan jy eendag agterlaat hier op aarde?
God is beter as Google
by antonetb	2 Comments
Ek het die laaste maand meer probeer leer van wat die Bybel sê oor liefde. Met die hulp van e-Sword het ek al die verse gekry wat die woord “liefde” in het. ŉ Volle 314 verse in die 1983 Vertaling. Maar wat ek toe ontdek, het my sommer baie verras. In 56 van die verse word liefde elke keer saam met “trou” of “troue” genoem – so asof die twee woorde hand-aan-hand gaan. Die verklaring van hierdie “trou(e)” woord is: betroubaarheid, getrouheid, stabiliteit, waarheid.
Nou wonder ek maar net of soveel huwelike dalk ten gronde gaan omdat daar net gefokus word op liefde. Het ons dalk vergeet van die betroubaarheid (trustworthy, reliable) en getrouheid (faithful) wat hand-aan-hand met die liefde gaan?